Document ID: 32013D0410

DECIZIA DE PUNERE ÎN APLICARE A COMISIEI
din 10 iulie 2013
privind o contribuție financiară din partea Uniunii la programele de control în domeniul pescuitului ale statelor membre pentru anul 2013
[notificată cu numărul C(2013) 4256]
(Numai textele în limbile bulgară, daneză, engleză, estonă, finlandeză, franceză, germană, greacă, italiană, letonă, lituaniană, malteză, neerlandeză, polonă, portugheză, română, slovenă, spaniolă și suedeză sunt autentice)
(2013/410/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 861/2006 al Consiliului din 22 mai 2006 de stabilire a măsurilor financiare pentru punerea în aplicare a politicii comune în domeniul pescuitului și în domeniul dreptului mării (1), în special articolul 21,
întrucât:
(1)
În scrisoarea sa din 9 octombrie 2012, Comisia a definit domeniile prioritare care urmează să fie finanțate de Uniune în cadrul programelor de control în domeniul pescuitului. Aceste domenii prioritare includ îmbunătățiri în sistemul de control al unui stat membru, măsurători ale puterii motorului și trasabilitatea produselor pescărești. De asemenea, în scrisoarea sa din 14 mai 2012, Comisia a precizat cerințele care trebuie îndeplinite de către operatori și de către statele membre atunci când efectuează investiții în proiecte de trasabilitate.
(2)
Statele membre au transmis Comisiei programele lor de control în domeniul pescuitului pentru 2013, în conformitate cu articolul 20 din Regulamentul (CE) nr. 861/2006, împreună cu cererile pentru acordarea unei contribuții financiare a Uniunii la cheltuielile legate de desfășurarea proiectelor incluse în aceste programe.
(3)
Pe această bază și ținând cont de constrângerile bugetare, au fost respinse cererile de finanțare din partea Uniunii prezentate în cadrul programelor și referitoare la acțiuni neprioritare, cum ar fi instalarea de sisteme de identificare automată (AIS) la bordul navelor de pescuit, proiectele de formare profesională care nu au nicio legătură cu îmbunătățirile care trebuie aduse sistemelor de control ale statelor membre, precum și achiziția de nave și aeronave de patrulare sau modernizarea acestora, deoarece nu se încadrau în domeniile prioritare.
(4)
Este necesar să se stabilească sumele maxime și rata contribuției financiare din partea Uniunii în limitele prevăzute la articolul 15 din Regulamentul (CE) nr. 861/2006 și să se stabilească în ce condiții poate fi acordată această contribuție.
(5)
În ceea ce privește proiectele de trasabilitate, este important să se asigure că acestea sunt elaborate pe baza standardelor recunoscute la nivel internațional, în conformitate cu articolul 67 alineatul (8) din Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (2).
(6)
Cererile de finanțare de către UE au fost evaluate în sensul conformității cu normele prevăzute în Regulamentul (CE) nr. 391/2007 al Comisiei din 11 aprilie 2007 de stabilire a unor reguli detaliate pentru punerea în aplicare a Regulamentului (CE) nr. 861/2006 al Consiliului în ceea ce privește cheltuielile suportate de statele membre pentru punerea în aplicare a sistemelor de monitorizare și control privind politica comună în domeniul pescuitului (3).
(7)
Comisia a evaluat proiectele al căror cost nu depășește 40 000 EUR fără TVA și le-a reținut pe cele pentru care este justificat să se prevadă o cofinanțare din partea Uniunii, având în vedere îmbunătățirile pe care acestea sunt susceptibile de a le aduce sistemului de control din statul membru solicitant.
(8)
Pentru a încuraja investițiile în domeniile prioritare stabilite de Comisie și având în vedere efectele negative ale crizei financiare asupra bugetelor statelor membre, investițiile aferente acestor domenii prioritare trebuie să beneficieze de o rată mare de cofinanțare, în limitele prevăzute la articolul 15 din Regulamentul (CE) nr. 861/2006.
(9)
Pentru a beneficia de contribuție, dispozitivele de localizare automată, precum și dispozitivele electronice de înregistrare și raportare de la bordul navelor de pescuit trebuie să fie conforme cerințelor prevăzute în Regulamentul de punere în aplicare (UE) nr. 404/2011.
(10)
Măsurile prevăzute de prezenta decizie sunt conforme cu avizul Comitetului pentru pescuit și acvacultură,
ADOPTĂ PREZENTA DECIZIE:
Articolul 1
Obiect
Prezenta decizie prevede, pentru anul 2013, o contribuție financiară a Uniunii la cheltuielile suportate de către statele membre în 2013 pentru punerea în aplicare a sistemelor de monitorizare și control aplicabile politicii comune în domeniul pescuitului (PCP) menționate la articolul 8 alineatul (1) litera (a) din Regulamentul (CE) nr. 861/2006.
Articolul 2
Lichidarea angajamentelor în curs
Toate plățile pentru care se solicită rambursarea sunt efectuate de statul membru în cauză până la 30 iunie 2017. Plățile efectuate de un stat membru după acest termen nu sunt eligibile pentru rambursare. Alocările bugetare aferente prezentei decizii sunt dezangajate cel târziu la 31 decembrie 2018.
Articolul 3
Tehnologii și rețele informatice noi
(1) Cheltuielile efectuate în cadrul proiectelor menționate în anexa I pentru înființarea de noi tehnologii și rețele informatice cu scopul de a permite colectarea și gestionarea eficientă și sigură a datelor în legătură cu monitorizarea, controlul și supravegherea activităților de pescuit și pentru verificarea puterii motorului pot beneficia de o contribuție financiară reprezentând 90 % din cheltuielile eligibile, în limitele stabilite în anexa menționată.
(2) În ceea ce privește proiectele de trasabilitate, contribuția Uniunii este limitată la 1 000 000 EUR în cazul investițiilor efectuate de către autoritățile statelor membre, și la 250 000 EUR în cazul investițiilor private. Pot fi acceptate maximum două proiecte per operator privat pentru fiecare stat membru și per decizie de finanțare. Numărul total de proiecte de trasabilitate desfășurate de operatori privați se limitează la opt per stat membru și per decizie de finanțare.
(3) Pentru a putea beneficia de contribuția financiară menționată la alineatul (2), toate proiectele cofinanțate în conformitate cu prezenta decizie trebuie să îndeplinească cerințele aplicabile prevăzute în Regulamentul (CE) nr. 1224/2009 al Consiliului (4) și în Regulamentul de punere în aplicare (UE) nr. 404/2011.
(4) Orice alte cheltuieli efectuate în cadrul proiectelor menționate în anexa I beneficiază de o contribuție financiară reprezentând 50 % din cheltuielile eligibile, în limitele stabilite în anexa menționată.
Articolul 4
Dispozitive de localizare automată
(1) Cheltuielile efectuate în cadrul proiectelor menționate în anexa II pentru achiziționarea și instalarea la bordul navelor de pescuit a dispozitivelor de localizare automată care permit monitorizarea de la distanță a navelor de către un centru de monitorizare a pescuitului printr-un sistem de monitorizare a navelor (VMS) pot beneficia de o contribuție financiară reprezentând 90 % din cheltuielile eligibile, în limitele stabilite în anexa menționată.
(2) Contribuția financiară menționată la alineatul (1) se calculează pe baza unui preț plafonat la 2 500 EUR per navă.
(3) Pentru a putea beneficia de contribuția financiară menționată la alineatul (1), dispozitivele de localizare automată trebuie să îndeplinească cerințele prevăzute în Regulamentul (CE) nr. 2244/2003 al Comisiei (5).
Articolul 5
Sisteme electronice de înregistrare și raportare
Cheltuielile efectuate în cadrul proiectelor menționate în anexa III pentru dezvoltarea, achiziționarea și instalarea componentelor sistemelor electronice de înregistrare și raportare (ERS), precum și pentru asistența tehnică necesară acestora, astfel încât să poată avea loc un schimb de date sigur și eficient în ceea ce privește monitorizarea, controlul și supravegherea activităților de pescuit, pot beneficia de o contribuție financiară reprezentând 90 % din cheltuielile eligibile, în limitele prevăzute în anexa menționată.
Articolul 6
Dispozitive electronice de înregistrare și raportare
(1) Cheltuielile efectuate în cadrul proiectelor menționate în anexa IV pentru achiziționarea și montarea la bordul navelor de pescuit a dispozitivelor ERS care permit navelor să înregistreze și să transmită pe cale electronică unui centru de monitorizare a pescuitului informații privind activitățile de pescuit pot beneficia de o contribuție financiară reprezentând 90 % din cheltuielile eligibile, în limitele stabilite în anexa menționată.
(2) Contribuția financiară menționată la alineatul (1) se calculează în baza unui preț limitat la 3 000 EUR per navă, fără a aduce atingere alineatului (4).
(3) Pentru a putea beneficia de o contribuție financiară, dispozitivele ERS trebuie să respecte cerințele prevăzute în Regulamentul de punere în aplicare (UE) nr. 404/2011.
(4) În ceea ce privește dispozitivele care combină funcțiile ERS și VMS și care respectă cerințele prevăzute în Regulamentul de punere în aplicare (UE) nr. 404/2011, contribuția financiară menționată la alineatul (1) al prezentului articol se calculează pe baza unui preț limitat la 4 500 EUR per navă.
Articolul 7
Proiecte pilot
Cheltuielile efectuate în cadrul proiectelor menționate în anexa V pentru proiecte-pilot privind noile tehnologii de control pot beneficia de o contribuție financiară reprezentând 50 % din cheltuielile eligibile, în limitele stabilite în anexa menționată.
Articolul 8
Cuantumul maxim al contribuției din partea Uniunii
Valoarea maximă a contribuției din partea Uniunii, pentru fiecare stat membru, se stabilește după cum urmează:
(EUR)
Stat membru
Cheltuieli prevăzute în programul național de control al pescuitului
Cheltuieli pentru proiecte selectate în temeiul prezentei decizii
Cuantumul maxim al contribuției din partea Uniunii
Belgia
1 369 250
1 369 250
1 232 325
Bulgaria
15 339
15 339
13 805
Danemarca
6 801 633
5 226 502
4 691 350
Germania
17 502 400
4 291 800
3 794 200
Estonia
280 000
280 000
252 000
Irlanda
1 200 000
1 200 000
1 080 000
Grecia
1 370 029
1 370 029
1 153 026
Spania
12 186 266
9 137 042
7 562 370
Franța
5 373 796
5 363 796
4 811 416
Italia
7 480 000
2 160 000
1 944 000
Cipru
600 000
600 000
540 000
Letonia
192 735
192 735
173 462
Lituania
389 539
389 539
350 585
Malta
1 375 002
1 228 802
636 605
Țările de Jos
3 264 205
2 389 410
2 142 252
Polonia
3 422 251
3 322 251
2 990 026
Portugalia
1 608 900
703 500
633 150
România
769 000
419 000
313 100
Slovenia
315 100
293 400
241 500
Finlanda
1 682 500
1 682 500
1 514 250
Suedia
1 392 838
1 392 838
1 253 555
Regatul Unit
1 039 444
1 039 444
816 423
Total
69 630 227
44 067 177
38 139 400
Articolul 9
Destinatari
Prezenta decizie se adresează Regatului Belgiei, Republicii Bulgaria, Regatului Danemarcei, Republicii Federale Germania, Republicii Estonia, Irlandei, Republicii Elene, Regatului Spaniei, Republicii Franceze, Republicii Italiene, Republicii Cipru, Republicii Letonia, Republicii Lituania, Republicii Malta, Regatului Țărilor de Jos, Republicii Polone, Republicii Portugheze, României, Republicii Slovenia, Republicii Finlanda, Regatului Suediei și Regatului Unit al Marii Britanii și Irlandei de Nord.
Adoptată la Bruxelles, 10 iulie 2013.

Labels: 2
7
6
12
18
15